

Το Mediterranean Hospital of Cyprus, ένα υπερσύγχρονο Ιδιωτικό Νοσοκομείο στη Λεμεσό (Κύπρος) σε αναπτυξιακή τροχιά και με συμμετοχή στο νέο Γενικό Σύστημα Υγείας (ΓεΣΥ) της Κύπρου αναζητεί **Τεχνολόγους Ακτινογράφους** για πλήρη και μόνιμη απασχόληση.

**Περιγραφή Θέσης & Καθήκοντα:**

* Διεκπεραιώνει ακτινολογικές εξετάσεις σε ασθενείς με σκοπό την παραγωγή υψηλής ποιότητας ακτινολογικών εικόνων, συμπεριλαμβανομένου και εξετάσεων σε εξειδικευμένα τμήματα όπως αξονική τομογραφία, μαστογραφία, επεμβατική ακτινολογία, μαγνητικό τομογράφο, οι οποίες παρέχουν διαγνωστικές πληροφορίες στους ιατρούς.
* Λειτουργεί ειδικό εξοπλισμό, όπως τον εξοπλισμό ακτινοσκόπησης, τον αγγειογράφο και τον αξονικό τομογράφο (CT) .
* Ελέγχει τις ακτινογραφίες και εντοπίζει ανάγκες για τη λήψη επιπρόσθετων απεικονίσεων / ακτινογραφιών.
* Υπολογίζει τις λεπτομέρειες των διαδικασιών, όπως η διάρκεια και η ένταση της έκθεσης σε ακτινοβολία και τις ρυθμίσεις της συσκευής ελέγχου.
* Επιβεβαιώνει ότι οι ασθενείς λαμβάνουν τη σωστή προετοιμασία για τη διαδικασία καθώς και την βοήθεια στην αντιμετώπιση τυχόν ανησυχιών που μπορεί να έχουν σχετικά με τις διαδικασίες.
* Τοποθετεί σωστά τους ασθενείς και τον εξοπλισμό απεικόνισης για να επιτύχει την καλύτερη απεικόνιση της περιοχής που εξετάζεται.
* Λαμβάνει όλες τις απαραίτητες πρόνοιες για την προστασία των ασθενών κατά τη διάρκεια της εξέτασης, συμπεριλαμβανομένης της προστασίας από την ακτινοβολία.
* Συμμετέχει στους ελέγχους ποιότητας του ακτινολογικού εξοπλισμού, να μεριμνά για την καθαριότητα των μηχανημάτων (και του χώρου εντός του οποίου αυτά βρίσκονται) και να βεβαιώνεται ότι όλος ο εξοπλισμός ελέγχεται για τυχόν δυσλειτουργίες σε συχνή βάση.
* Ενημερώνεται σε συνεχή βάση για τυχόν καινούριες τεχνικές και τεχνολογίες όπως απαιτείται από τα επαγγελματικά σώματα και να συμμετέχει σε προγράμματα αξιολόγησης της εργασίας.

**Απαιτούμενα Προσόντα & Ικανότητες:**

* Κάτοχος Αναγνωρισμένου Πτυχίου τμήματος Ραδιολογίας-Ακτινολογίας.
* Εγγεγραμμένος στο Συμβούλιο Εγγραφής Τεχνολόγων Ακτινολόγων και Τεχνολόγων Ακτινοθεραπευτών Κύπρου.
* Κάτοχος Ετήσιας Άδειας Ασκήσεως Επαγγέλματος.
* Πολύ καλή γνώση της Ελληνικής και Αγγλικής γλώσσας.
* Πολύ καλή γνώση/ χρήση ηλεκτρονικών υπολογιστών.
* Επικοινωνιακές δεξιότητες, ομαδικό πνεύμα και υπευθυνότητα.

**Ωράριο Εργασίας:**

* Outpatient: Το ωράριο εργασίας είναι 40 ώρες την εβδομάδα ως εξής:
	+ 08:00 – 16:00 (Δευτέρα – Παρασκευή)
* Inpatient: Το ωράριο εργασίας είναι 40 ώρες την εβδομάδα ως εξής (κυκλικό ωράριο):
	+ Πρωινή: 07:00 – 14:30
	+ Απογευματινή: 14:00 – 21:30
	+ Νυχτερινή: 21:00 – 07:00
* Σύστημα On call

**Πρόσθετα Ωφελήματα:**

* Ελκυστικό πακέτο απολαβών (αναλόγως προσόντων και εμπειρίας)
* Μηνιαίο Bonus Παραγωγικότητας (Μετά τους 6 μήνες)
* Συμμετοχή σε πρόγραμμα συνεχούς εκπαίδευσης και προοπτικές ανέλιξης σε ένα δυναμικό νοσοκομειακό περιβάλλον.
* Παροχή επιπλέον 3 ημερών άδειας ασθενείας ετησίως
* Παροχή 7 ημερών εκπαιδευτικής άδειας ετησίως

Οι ενδιαφερόμενοι παρακαλούνται όπως αποστείλουν πλήρες βιογραφικό σημείωμα στην ηλεκτρονική διεύθυνση careers@medihospital.com.cy ή όπως επικοινωνούν τηλεφωνικά στο 00357 25 200 112/116/117.

**Όλα τα βιογραφικά χειρίζονται ως εμπιστευτικά.**

**Λόγω του όγκου αιτήσεων που δεχόμαστε θα ειδοποιούνται μόνο οι επιτυχόντες υποψήφιοι/ες ανάλογα με τον χρόνο λήψης των αιτήσεων.**